અમદાવાદમાં મોટી સંખ્યામાં પાડવામાં આવેલા દરોડાની વાત ખૂદ સેક્ટર-૧ના સંયુક્ત પોલીસ કમિશરને કબૂલી હતી. પ્રેસ કોન્ફરન્સ કરીને શહેરના ત્રણ-ત્રણ સિનિયર સંયુક્ત કમિશનરોએ શહેર પોલીસની કામગીરીનો ચિતાર રજૂ કરવાની ફરજ પડી હતી. પોલીસે જણાવ્યું કે, માત્ર છ મહિનામાં જ અમદાવાદ શહેરમાં દારૂના ૮૦૩૩ કેસ નોંધાયા છે. અને પોલીસે દેશી-વિદેશી મળી ૨.૫૨ કરોડ રૂપિયાનો દારૂ પણ જપ્ત કર્યો છે. ઝેરી દારૂ પીવાથી હોસ્પિટલમાં દાખલ કરેલા દર્દીઓનાં લીધે લઠ્ઠાકાંડની ખબર બહાર આવી હતી. હવે પોલીસ દારૂબંધીની ગુલબાંગ પોકારવા અને આબરૂ બચાવવા દોડતી થઈ છે.